Femina nova
Vide etiam paginam discretivam: Femina. Femina nova (interdum simplicius Femina) est opus ad instructione liberorum destinatum, in versibus Francogallicis vel Anglonormannicis cum versionibus Anglica et Latina partialibus, saeculo XV ineunte confectum e tribus textibus anterioribus leviter recensis: Le Tretiz Gualteri de Bibbesworth de verbis Francogallicis rerum rusticarum et vitae quotidianae Urbain le courtois de urbanitate Proverbes de bon enseignement Nicolai Bozon, proverbia partim Latine, partim Anglonormannice scripta Titulus Femina in textu explicatur "quia sicut femina docet infantem loqui maternam sic docet iste liber iuvenes rethorice loqui Gallicam"; sed "Femme" (scil. "femina") est etiam verbum primum carminis Le Tretiz quo incipit hoc opus.